CELEX: 32010R0169
Language: hu
Date: 2010-03-01 00:00:00
Title: A Bizottság 169/2010/EU rendelete ( 2010. március 1. ) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendelet módosításáról

2.3.2010   
            
            
               HU
            
            
               Az Európai Unió Hivatalos Lapja
            
            
               L 51/2
            
         A BIZOTTSÁG 169/2010/EU RENDELETE
   (2010. március 1.)
   a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre (1) és különösen annak 247. cikkére,
   mivel:
   
               (1)
            
            
               A 312/2009/EK bizottsági rendelettel (2) módosított 2454/93/EGK bizottsági rendelet (3) 4k–4t. cikke rendelkezik arról, hogy a Közösség vámterületén nem letelepedett gazdasági szereplőket az érintett tagállam vámhatóságának vagy kijelölt hatóságának nyilvántartásba kell vennie. Rendelkezni szükséges ugyanakkor arról is, hogy a Közösség vámterületén nem letelepedett azon gazdasági szereplőknek, amelyek a Közösségben áruk ideiglenes behozatali eljárás alá helyezésére vonatkozóan nyújtanak be vámáru-nyilatkozatot, nem kell a gazdasági szereplők nyilvántartási és azonosító számának (EORI-szám) kiadása végett nyilvántartásba vétetniük magukat abban az esetben, ha az eljárást újrakivitellel zárják le.
            
         
               (2)
            
            
               Az egységes árutovábbítási eljárásról szóló, a 87/415/EGK tanácsi határozattal (4) jóváhagyott egyezmény valamely, az Európai Uniótól eltérő, szerződő felének területén letelepedett azon gazdasági szereplők, amelyek áruknak az egységes árutovábbítási eljárás alá helyezésére vonatkozóan nyújtanak be vámáru-nyilatkozatot, valamint az Andorrában és a San Marinóban letelepedett azon gazdasági szereplők, amelyek áruknak a közösségi árutovábbítási eljárás alá helyezésére vonatkozóan nyújtanak be vámáru-nyilatkozatot, már rendelkeznek gazdálkodói azonosítószámmal, amely felhasználható azonosításukra. Ezért őket nem szükséges arra kötelezni, hogy az EORI-szám kiadása végett nyilvántartásba vétessék magukat. Ezt a kivételt azonban kizárólag azokra az esetekre indokolt korlátozni, amikor a vámáru-nyilatkozaton megadott adatok belépési vagy kilépési gyűjtő vámáru-nyilatkozatként nem kerülnek felhasználásra, ugyanis ezekben az esetekben az EORI-szám a kockázatelemzés elvégzése szempontjából fontos szerepet játszik.
            
         
               (3)
            
            
               A 312/2009/EK rendelettel módosított 2454/93/EGK rendelet 186. cikkére való tekintettel a 2454/93/EGK rendelet 30A. mellékletét ki kell igazítani.
            
         
               (4)
            
            
               Annak érdekében, hogy az első beléptető kikötő vagy repülőtér szükséges esetben bármely következő kikötőben vagy repülőtéren, található vámhivatalnak továbbítani tudja a megfelelő kockázatelemzés elvégzéséhez szükséges információkat a 2454/93/EGK rendelet 184e. cikke szerint, a 2454/93/EGK rendelet 30A. mellékletét indokolt kiegészíteni egy adatkövetelménnyel és ennek magyarázatával.
            
         
               (5)
            
            
               A 2454/93/EGK rendelet 38. mellékletében meg kell jelennie annak, hogy bizonyos jól körülhatárolható esetekben az Európai Unió által megkötött vámunió-megállapodások alapján történhet vámkiszabás.
            
         
               (6)
            
            
               A mezőgazdasági termékekre vonatkozó export-visszatérítés előzetes kifizetéséről szóló, 1980. március 4-i 565/80/EGK tanácsi rendelet (5) hatályát vesztette. A kifejlett hímivarú szarvasmarhafélék kivitel előtt vámraktározási eljárás alá vont, kicsontozott húsára nyújtott különleges export-visszatérítésre vonatkozó feltételeket jelenleg az 1741/2006/EK bizottsági rendelet (6) állapítja meg, míg az 1731/2006/EK bizottsági rendelet (7) különös részletes szabályokat állapít meg a marha- és borjúhúsból készült egyes olyan tartósított termékekre nyújtott export-visszatérítések alkalmazására vonatkozóan, amelyeket a kivitelt megelőzően, az előállítás során vámfelügyelet és vámellenőrzés alá kell vonni. A 2454/93/EGK rendelet 37. és 38. mellékletét megfelelően ki kell igazítani.
            
         
               (7)
            
            
               A 215/2006/EK rendelettel (8) módosított 2454/93/EGK rendelet 152. cikke (1) bekezdésének a)a pontja olyan rendszerről rendelkezik, amelyben a tagállamok által a Bizottságnak megküldött és a Bizottság által közzétett egységárak felhasználhatók egyes, bizományi szerződés alapján behozatalra kerülő romlandó áruk vámértékének megállapításához. Ez a rendszer felváltja az egyes romlandó termékek vámértékének meghatározására vonatkozóan a 2454/93/EGK rendelet 173–177. cikkében megállapított különös szabályokat. Ezért azon rendelet 38. mellékletét megfelelően ki kell igazítani.
            
         
               (8)
            
            
               A gyümölcs és zöldség behozatalára vonatkozó intézkedések alkalmazása részletes szabályainak megállapításáról szóló, 1994. december 21-i 3223/94/EK bizottsági rendeletet (9) felváltotta a gyümölcs- és zöldségágazatban a 2200/96/EK, a 2201/96/EK és az 1182/2007/EK rendeletre vonatkozó végrehajtási szabályok megállapításáról szóló, 2007. december 21-i 1580/2007/EK bizottsági rendelet (10). Ennek a változásnak meg kell jelennie a 2454/93/EGK rendelet 38. mellékletében.
            
         
               (9)
            
            
               A mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 1999. április 15-i 800/1999/EK bizottsági rendeletet (11) felváltotta a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló, 2009. július 7-i 612/2009/EK bizottsági rendelet (12). A 2454/93/EGK rendelet 38. mellékletében a 37. rovathoz tartozó magyarázatot ezért megfelelően ki kell igazítani.
            
         
               (10)
            
            
               Az 1875/2006/EK bizottsági rendelettel (13) módosított 2454/93/EGK rendelet egyszerűsített eljárásokra vonatkozó rendelkezéseire való tekintettel a 2454/93/EGK rendelet 38. mellékletében a 44. rovathoz tartozó magyarázatban a „Különleges megjegyzések” vonatkozásában megadott kódokat megfelelően ki kell igazítani.
            
         
               (11)
            
            
               A 648/2005/EK európai parlamenti és tanácsi rendelettel (14) módosított 2913/92/EGK rendelet kötelezettséget tartalmaz belépési gyűjtő vámáru-nyilatkozat benyújtására, míg az 1875/2006/EK rendelettel módosított 2454/93/EGK rendelet rendelkezik az átmeneti megőrzés céljából benyújtandó gyűjtő vámáru-nyilatkozatokról. Ezért ezt a két vámáru-nyilatkozatot fel kell venni a 2454/93/EGK rendelet 38. mellékletében található „Az okmányok rövidítéseinek jegyzéke” című táblázatba.
            
         
               (12)
            
            
               A 2454/93/EGK rendeletet ezért megfelelően módosítani kell.
            
         
               (13)
            
            
               E rendelet megfelelő végrehajtásának biztosítása érdekében szükséges időt biztosítani a tagállamok számára informatikai rendszereik szükséges kiigazítására.
            
         
               (14)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2454/93/EGK rendelet a következőképpen módosul:
   
               1.
            
            
               A 4l. cikk (3) bekezdésének a) pontja helyébe a következő szöveg lép:
               
                           „a)
                        
                        
                           gyűjtő vámáru-nyilatkozatot vagy vámáru-nyilatkozatot nyújt be a Közösségben, kivéve az alábbiak valamelyikét:
                           
                                       i.
                                    
                                    
                                       a 225–238. cikk szerint tett vámáru-nyilatkozatot;
                                    
                                 
                                       ii.
                                    
                                    
                                       az ideiglenes behozatal, illetőleg az ezt az eljárást lezáró újrakivitel céljából tett vámáru-nyilatkozatot;
                                    
                                 
                                       iii.
                                    
                                    
                                       az egységes árutovábbítási eljárásról szóló egyezmény valamely, az Európai Uniótól eltérő szerződő felének területén letelepedett gazdasági szereplő által az egységes árutovábbítási eljárás keretében tett vámáru-nyilatkozatot, hacsak ez a nyilatkozat egyben nem szolgál belépési vagy kilépési gyűjtő vámáru-nyilatkozatként is;
                                    
                                 
                                       iv.
                                    
                                    
                                       az Andorrában vagy San Marinóban letelepedett gazdasági szereplő által a közösségi árutovábbítási eljárás keretében tett vámáru-nyilatkozatot, hacsak ez a nyilatkozat egyben nem szolgál belépési vagy kilépési gyűjtő vámáru-nyilatkozatként is.”
                                    
                                 
                     
         
               2.
            
            
               A 30a. melléklet e rendelet I. mellékletének megfelelően módosul.
            
         
               3.
            
            
               A 37. melléklet e rendelet II. mellékletének megfelelően módosul.
            
         
               4.
            
            
               A 38. melléklet e rendelet III. mellékletének megfelelően módosul.
            
         2. cikk
   Ez a rendelet Az Európai Unió Hivatalos Lapjában való kihirdetést követő huszadik napon lép hatályba.
   Ezt a rendeletet 2010. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. március 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 302., 1992.10.19., 1. o.
   
      (2)  HL L 98., 2009.4.17., 3. o.
   
      (3)  HL L 253., 1993.10.11., 1. o.
   
      (4)  HL L 226., 1987.8.13., 1. o.
   
      (5)  HL L 62., 1980.3.7., 5. o.
   
      (6)  HL L 329., 2006.11.25., 7. o.
   
      (7)  HL L 325., 2006.11.24., 12. o.
   
      (8)  HL L 38., 2006.2.9., 11. o.
   
      (9)  HL L 337., 1994.12.24., 66. o.
   
      (10)  HL L 350., 2007.12.31., 1. o.
   
      (11)  HL L 102., 1999.4.17., 11. o.
   
      (12)  HL L 186., 2009.7.17., 1. o.
   
      (13)  HL L 360., 2006.12.19., 64. o.
   
      (14)  HL L 117., 2005.5.4., 13. o.
   
      I. MELLÉKLET
      A 2454/93/EK rendelet 30A. melléklete a következőképpen módosul:
      
                  1.
               
               
                  Az 1. szakasz 1. megjegyzésében az 1.3. pont második mondatát el kell hagyni.
               
            
                  2.
               
               
                  A 2. szakasz a következőképpen módosul:
                  
                              a)
                           
                           
                              Az 1. táblázat a következő sorral egészül ki:
                              
                                          „Következő beléptető vámhivatal(ok) kódja
                                       
                                       
                                           
                                       
                                       
                                          Z”
                                       
                                    
                        
                              b)
                           
                           
                              A 2. táblázat a következő sorral egészül ki:
                              
                                          „Következő beléptető vámhivatal(ok) kódja
                                       
                                       
                                           
                                       
                                       
                                          Z”
                                       
                                    
                        
                              c)
                           
                           
                              Az 5. táblázat a következő sorral egészül ki:
                              
                                          „Következő beléptető vámhivatal(ok) kódja
                                       
                                       
                                           
                                       
                                       
                                          Z”
                                       
                                    
                        
            
                  3.
               
               
                  A 4. szakasz a következőképpen módosul:
                  
                              a)
                           
                           
                              A „Kiléptető vámhivatal” adatelemhez tartozó magyarázat első bekezdése helyébe a következő szöveg lép:
                              „A 38. mellékletben az EV 29. rovata számára előírt kód a tervezett kiléptető vámhivatalra vonatkozóan.”
                           
                        
                              b)
                           
                           
                              A szakasz a következő, adatelemhez tartozó magyarázattal egészül ki:
                              „Következő beléptető vámhivatal(ok) kódja
                              
                              A Közösség vámterületén lévő következő beléptető vámhivatalok megjelölése.
                              Ezt a kódot akkor kell megadni, ha a »Fuvarozási mód a határon« kód értéke 1, 4 vagy 8.
                              A kódnak követnie kell a 38. mellékletben az egységes vámokmány 29. rovata kapcsán a beléptető vámhivatal kódjára vonatkozóan megadott formátumot.”
                           
                        
            
   
      II. MELLÉKLET
      A 2454/93/EK rendelet 37. melléklete a következőképpen módosul:
      
                  1.
               
               
                  Az I. cím B. szakaszában a Jelmagyarázat cím alatt a B oszlopcím helyébe a következő szöveg lép:
                  
                              „B:
                           
                           
                              kivitel előtti vámraktározási eljárás különleges export-visszatérítés kifizetése céljából vagy vámfelügyelet és vámellenőrzés alatt történő előállítás a kivitel és az export-visszatérítés kifizetése előtt 76, 77”.
                           
                        
            
                  2.
               
               
                  A II. cím A. szakasza a következőképpen módosul:
                  
                              a)
                           
                           
                              A cím helyébe a következő szöveg lép:
                           
                        
                              b)
                           
                           
                              A 8. rovatra vonatkozó szövegrész első bekezdésének második mondatát el kell hagyni.
                           
                        
            
   
      III. MELLÉKLET
      A 2454/93/EK rendelet 38. mellékletének II. címe a következőképpen módosul:
      
                  1.
               
               
                  Az 1. rovathoz tartozó szövegrész a következőképpen módosul:
                  
                              a)
                           
                           
                              Az első alrovathoz tartozó szövegrészben a „CO” kód magyarázata második bekezdésének helyébe a következő szöveg lép:
                              „Áruk kivitel előtti vámraktározási eljárás alá vonása különleges export-visszatérítés kifizetése céljából vagy vámfelügyelet és vámellenőrzés alatt történő előállítása a kivitel és az export-visszatérítés kifizetése előtt.”
                           
                        
                              b)
                           
                           
                              A második alrovathoz tartozó szövegrészben az X és az Y kódok helyébe a következő szöveg lép:
                              
                                          „X
                                       
                                       
                                          a B és az E szerinti egyszerűsített eljárás keretében benyújtott kiegészítő vámáru-nyilatkozat
                                       
                                    
                                          Y
                                       
                                       
                                          a C és az F szerinti egyszerűsített eljárás keretében benyújtott kiegészítő vámáru-nyilatkozat”.
                                       
                                    
                        
            
                  2.
               
               
                  A 36. rovathoz tartozó szövegrész 4. pontja helyébe a következő szöveg lép:
                  
                              „4.
                           
                           
                              Az Európai Unió által kötött vámunió-megállapodások rendelkezései szerinti vám”.
                           
                        
            
                  3.
               
               
                  A 37. rovathoz tartozó szövegrész a következőképpen módosul:
                  
                              a)
                           
                           
                              Az első alrovatra vonatkozó A. szakasz a következőképpen módosul:
                              
                                          i.
                                       
                                       
                                          A 49 kód magyarázatában a „Példák” helyébe a következő szöveg lép:
                                          
                                                      „Példák
                                                   
                                                   
                                                      :
                                                   
                                                   
                                                      Martinique-ről érkező olyan áru, amelyet Belgiumban adójogi szempontból szabad forgalomba helyeznek.
                                                      Andorrából érkező olyan áru, amelyet Németországban adójogi szempontból szabad forgalomba helyeznek.”
                                                   
                                                
                                    
                                          ii.
                                       
                                       
                                          A 76 és 77 kód helyébe a következő szöveg lép:
                                          
                                                      „76
                                                   
                                                   
                                                      Áruk kivitel előtti vámraktározási eljárás alá vonása különleges export-visszatérítés kifizetése céljából.
                                                      
                                                                  Példa
                                                               
                                                               
                                                                  :
                                                               
                                                               
                                                                  Kifejlett hímivarú szarvasmarhafélék kicsontozott húsának kivitel előtti vámraktározási eljárás alá vonása (a kifejlett, hímivarú szarvasmarhafélék kivitel előtt vámraktározási eljárás alá vont, kicsontozott húsára nyújtott különleges export-visszatérítésre vonatkozó feltételek megállapításáról szóló, 2006. november 24-i 1741/2006/EK bizottsági rendelet (1) 4. cikke).
                                                               
                                                            
                                                
                                                      77
                                                   
                                                   
                                                      Áruk vámfelügyelet és vámellenőrzés alatt történő előállítása (a Vámkódex 4. cikkének 13. és 14. pontja értelmében) a kivitel és az export-visszatérítés kifizetése előtt.
                                                      
                                                                  Példa
                                                               
                                                               
                                                                  :
                                                               
                                                               
                                                                  Marha- és borjúhúsból készült tartósított termékek előállítása vámfelügyelet és vámellenőrzés alatt a kivitel előtt (a Bizottság a marha- és borjúhúsból készült egyes tartósított termékekre nyújtott export-visszatérítések alkalmazására vonatkozó különös részletes szabályokról szóló, 2006. november 23-i 1731/2006/EK bizottsági rendelet (2) 2. és 3. cikke).
                                                               
                                                            
                                                
                                    
                        
                              b)
                           
                           
                              A második alrovatra vonatkozó B. szakasz a következőképpen módosul:
                              
                                          i.
                                       
                                       
                                          A „Mezőgazdasági termékek” című táblázatban az E01 és E02 kódokra vonatkozó bejegyzések helyébe a következő szöveg lép:
                                          
                                                      „Bizonyos romlandó áruk vámértékének meghatározása az egységár alapján (152. cikk (1) bekezdés a)a pont)
                                                   
                                                   
                                                      E01
                                                   
                                                
                                                      Behozatali átalányérték (pl. 1580/2007/EK bizottsági rendelet (3))
                                                   
                                                   
                                                      E02
                                                   
                                                
                                    
                                          ii.
                                       
                                       
                                          Az „Egyéb” című táblázatban az F63 kódra vonatkozó bejegyzés helyébe a következő szöveg lép:
                                          
                                                      „Élelmiszerraktárba történő betárolás (a 612/2009/EK bizottsági rendelet (4) 37–40. cikke)
                                                   
                                                   
                                                      F63
                                                   
                                                
                                    
                        
            
                  4.
               
               
                  A 40. rovathoz tartozó szövegrészben „Az okmányok rövidítésének jegyzéke” című táblázat a „T2M” és az „Egyéb” sorok között a következő sorokkal egészül ki:
                  
                              „Belépési gyűjtő vámáru-nyilatkozat
                           
                           
                              355
                           
                        
                              Átmeneti megőrzés céljából benyújtott gyűjtő vámáru-nyilatkozat
                           
                           
                              337”
                           
                        
            
                  5.
               
               
                  A 44. rovathoz tartozó szövegrész Különleges megjegyzések című 1. szakasza a következőképpen módosul:
                  
                              a)
                           
                           
                              A „Példa” helyébe a következő szöveg lép:
                              
                                          „Példa
                                       
                                       
                                          :
                                       
                                       
                                          A nyilatkozattevő a 3. példány hozzá történő visszaküldésére vonatkozó igényét jelezheti azzal, ha a 44. rovatba beírja a »RET-EXP« szöveget vagy a 30400 kódot (793a. cikk (2) bekezdés).”
                                       
                                    
                        
                              b)
                           
                           
                              A harmadik bekezdés helyébe a következő szöveg lép:
                              „A különleges megjegyzések típusainak teljes felsorolását az e cím végén található lista tartalmazza.”
                           
                        
            
                  6.
               
               
                  A „Különleges megjegyzések – kód: XXXXX” című szakasz „Kivitel – kód: 3xxxx” című táblázata helyébe a következő táblázat lép:
                  „Kivitel – kód: 3xxxx
                  
                  
                              298. cikk
                           
                           
                              Meghatározott célú felhasználás alatt álló mezőgazdasági termékek kivitele
                           
                           
                              »Meghatározott célra történő felhasználás« a 2454/93/EGK rendelet 298. cikke szerint: kiviteli rendeltetésű áruk – mezőgazdasági visszatérítés nem alkalmazható
                           
                           
                              44
                           
                           
                              30 300
                           
                        
                              793a. cikk (2) bekezdés
                           
                           
                              A 3. példány visszaküldésének igénylése
                           
                           
                              »RET-EXP«
                           
                           
                              44
                           
                           
                              30 400”
                           
                        
            
         (1)  HL L 329., 2006.11.25., 7. o.
      
         (2)  HL L 325., 2006.11.24., 12. o.”
      
         (3)  HL L 350., 2007.12.31., 1. o.”
      
         (4)  HL L 186., 2009.7.17., 1. o.”